PLANINSKO DRUŠTVO CELJE MATICA                                                                            Celje,  19. 1. 2011 

ODSEK ZA POHODNIŠTV0,  STANETOVA 20,  SI-3000 CELJE 

Tel.  03 492 4850,  GSM  051 338 358;  www.planinsko-drustvo-celje.si 

KORENJAK NAD BISTRO SOČO 

GLOBOČAK,  809 m, 

V SOBOTO,  29. JANUARJA 2011 

OZEK PAS HRIBOVJA MED MODROZELENO SOČO IN DRŽAVNO MEJO 

SE STOPNJUJE OD SABOTINA NAD SOLKANOM 

DO MATAJURJA NAD KOBARIDOM, KJER GA PREREŽE REKA NADIŽA. 

MEDNJU ŽE ZNAMO UVRSTITI 

KORADO NAD PLAVMI, SV. JAKOB NAD ANHOVIM, JEŽO NAD VOLČAMI IN LIVŠKI KUK. 

GLOBOČAK NAJDEMO JUŽNEJE OD JEŽE VRH STRANSKEGA SLEMENA NAD ROČINJEM. 

NA SOŠKI STRANI GA UTESNJUJETA POTOKA AJBA IN DOBLAREC, 

SLEDNJI PA JE NAJVEČJI DESNI PRITOK SOČE OD GORICE DO ŽAGE PRI BOVCU. 

MED PRVO SVETOVNO VOJNO JE BIL GLOBOČAK  DO 11. ure 25. oktobra 1917 

ITALIJANSKI BRANIK SOŠKE FRONTE IN JE V TEJ ZVEZI NAJVEČKRAT TUDI OMENJEN. 

DA PA JE POLEG TEGA ŠE ZANIMIV PLANINSKI IZZIV, SE BOMO PREPRIČALI NA POTI, 

KI VAS PO NJEJ SKUPAJ Z Jožetom Medveščkom iz BODREŽA IN Petrom Oblakom LEPO VABIMO. 

S POSTAJALIŠČA PRED GRADBIŠČEM NA GLAZIJI OB LJUBLJANSKI CESTI 

SE ODPRAVIMO Z NAROČENIM AVTOBUSOM OD PETIH ZJUTRAJ, OB 5:00. 

AVTOMOBILSKO CESTO ZAPUSTIMO V LOGATCU. 

S KALC VIJUGAMO PO KELTIKI DO MOSTA NA SOČI, 14 metrov NAD GLADINO JEZERA, 153 m.  

RANO VOŽNJO SKLENEMO V DOBLARJU, okoli 45 metrov NAD GLADINO SOČE, 106 m. 

VODA IZ JEZERA ŽENE ELEKTRARNI DOBLAR 1 OD LETA 1939 IN DOBLAR 2 OD LETA 2002. 

NAMESTO ČEZ MOST SE NAPOTIMO OB POTOKU DOBLARCU PO OZKI CESTI 

2,5 km GLOBOKO V NJEGOVA KORITA PERILA Z VEČ SLAPOVI, BRZICAMI IN TOLMUNI. 

MOSTIČEK V BRNIKU OMOGOČA PREHOD ČEZ POTOK, 

PRED KORITOM ZA NAPAJANJE PA IZ GRAPE ZAVIJEMO K PRAZNIMA HIŠAMA KOLARJEV. 

ČE BO POT DOVOLJ SUHA, 

NAS BO IZ KOLARJEV V NASLEDNJO GRAPO IN NAPREJ 

PO BREZPOTJU AVŠKIH POLIC V ZASELEK AVŠKO, 640 m, VODIL DOMAČIN Anton Klemenčič. 

ČE BO POT PREVEČ SPOLZKA, 

SE IZ KOLARJEV NAJPREJ STRMO VZPNEMO DO RUŠEVIN PRI MARIČKI V PODSELU, 530 m, 

NATO PA SPREHODIMO PO KOLOVOZU DO DOMAČIJE JAZNE IN PO CESTI V AVŠKO, 640 m. 

IZ AVŠKEGA SE POTRUDIMO DO CERKVE SV. TROJICE V BLIŽNJI VASI SREDNJE, 704 m, 

KI SEDI NA RAZGLEDNEM SLEMENU NAD MEJNO REKO IDRIJO. 

IZ SREDNJEGA SE PO DOBRO OZNAČENI POTI POVZPNEMO NA GLOBOČAK, 809 m. 

Z RAZRITEGA VRHA SESTOPIMO ČEZ ČIČER, 726 m, NA CESTO IZ ROČINJA V KAMBREŠKO. 

PO CESTI STOPIMO PROTI KAMBREŠKEMU DO 29 metrov VISOKEGA SLAPU SOVLINKA, 460 m,   

IN SE NA NJEJ PO OGLEDU OBRNEMO PROTI ROČINJU, A LE DO PREVALA, 339 m. 

CERKVI SV. PAVLA , 403 m, IZ 13. stoletja Z MARMORNO KALVARIJO IN SV. PETRA, 260 m, 

DOLOČATA SPODNJI DEL SESTOPA V AJBO, 146 m, KAMOR PRISPEMO PO 6 urah IN POL HOJE. 

NA KONCU STOPIMO ŠE ČEZ NAPOLEONOV MOST NA AJBI. NE LE NA SOČI IN NADIŽI!... 

NAZAJ GREDE SE OGLASIMO V SOSEDNJEM ROČINJU, 199 m, 

ODKODER JE BIL DOMA TOLMINSKI PUNTAR Ivan Gradnik, 1668 – 1714, 

IN KJER JE V LETIH OD 1809 DO 1819 DELOVAL TUDI Valentin Stanič. 

DOMOV SE PREK MOSTA NA SOČI VRNEMO OKOLI 21. ure. 

POT ZAGOTOVO ZAHTEVA VSAJ DOBRO OBUTEV. 

PRIJAVE SPREJEMAMO V DRUŠTVENI PISARNI, PRISPEVEK ZA PREVOZ PA ZNAŠA 22,00 €. 

DOBER DAN NA KANALSKEM KOLOVRATU! 

Tone Primožič

